text: Hvidt hus skal ikke males rødt alligevel
  14 marts 2012 kl. 10.41
  Byrådsmedlemmerne Kim og Freddie Madsen fra Esbjerg havde malet deres hus hvidt, selvom det var mod reglerne. Alligevel skal de ikke fjerne malingen.
  Byrådsmedlemmerne Kim og Freddie Madsen fra Dansk Folkeparti har et hus, der ligger i et kvarter, hvor der er en deklaration om, at husene i kvarteret skal fremstå med røde mursten.
  Alligevel havde de malet deres hus hvidt. 
  Det er Freddie Madsen, der ejer huset, og Kim Madsen, der bor i det.
  Men nu slipper de for at fjerne den hvide maling, skriver JydskeVestkysten.
  Kommunen har nemlig valgt at se bort fra reglen om de røde mursten.
  